TO THINE OWN SELF BE TRUE!    Kellele me ikka valetame kui mitte iseendale?  Ja esmalt peaksime just iseendaga silmitsi seisma -  The Truth, The Whole Truth, and Nothing But The Truth!    Kõik võltsid maalitud pildid- ei tunne keegi teine meid, ega tunne me end ka ise!  Kahepalgelisus on vähe öeldud...  Selles maailmas on meil lõputult palgeid ja ükski neist pole pole me päris olemus.    Orjad  Aheldanud ennast  emotsioonide, meelelahutuse (jah, tõesti,lahutatud meel) ja ihade küüsi. Kõik arukus ja tarkus, vaimsed väärtused, sihid ja vaiksed teadmised- nii minetatud, nii unustatud, nii olematud...    "Oleme nii edevad, et hoolime isegi nende arvamusest, kellest endast me ei hooli" (unknown)  "Kui loll hakkab teid kiitma, siis ta ei näigi enam nii rumal" (unknown)    "Me oleme nii lootusetult inimpalge minetanud, et igapäevase kasina leivapalukese pärast anname ära kõik- põhimõtted, oma hinge,  esivanemate pingutused, kõik võimalused tulevastele põlvedele- et mitte ainult ohustada oma ebakindlat eksistentsi. Meis ei ole enam enesekindlust, ei uhkust ega südamesoojust" (Aleksander Solženitsõn)    "Võlts inimkamp, kes maise edu nimel  Kõik taeva hüved kergelt pillab käest"  (Chapman)    Aga kuidas me alles hoiame oma sisutühja eksistentsi! Me oleme selle enda jaoks NII tähtsaks teinud!  On hunnikute viisi inimesi, kes kommenteerivad foorumites, julgemata oma nimesid  avalikustada. Kui palju vähem võiks olla lollust, kui inimesed- see on liialdus tõepoolest- võtaksid vastutust oma sõnade ja tegude eest! Kuidas ma soovin, et inimesed näitaks oma nägusid, oma sisu!  Ma kardan, et eetikal ja moraalil on selles inimloomaaias siiski mingi oluline tähtsus-  kuid kuhu (mille suunas) see kari praegu liigub?    "Julgeda- tähendab kaotada mingiks ajaks jalgealune. Mitte julgeda- tähendab kaotada elu" (S. Kierkegaard)    " Ruttamata ja targalt vaadates näeme,  et igavesti ja tingimatult püsib ainult suur ja väärtuslik ning et tühised hirmud ja tühised naudingud on kõigest tõelisuse varjud. Teadmine sellest teeb alati rõõmsaks ja ülendab meelt. Silmi sulgedes, magades ja end näivusest petta lastes tekitavad ja toidavad inimesed ise vana kivinenud elulaadi, mis tugineb puhtalt pettekujutlustele" (H.D. Thoreau)    Veelkord Uku Masingu tsitaat:  " Elu eesmärk on olla elusam "    Kuniks elame, elagem; küll surnud jõuab hiljem ka olla!         "Tuhande miili pikkune teekond algab esimesest sammust"  (Hiina vanasõna)